Document ID: 31986R2461

*****
ΚΑΝΟΝΙΣΜΟΣ (ΕΟΚ) αριθ. 2461/86 ΤΗΣ ΕΠΙΤΡΟΠΗΣ
της 30ής Ιουλίου 1986
περί τρίτης τροποποιήσεως του κανονισμού (ΕΟΚ) αριθ. 583/86 που καθορίζει τις λεπτομέρειες εφαρμογής των εξισωτικών ποσών προσχωρήσεως στον τομέα του ελαιολάδου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 473/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεστώτος των εξισωτικών ποσών προσχώρησης στον τομέα του ελαιολάδου (1), και ιδίως το άρθρο 7,
Εκτιμώντας:
ότι, για να μην ταραχθούν οι παραδοσιακές εξαγωγές της Ισπανίας από την εφαρμογή ενός διαρκούς διαγωνισμού μέχρι τις 31 Δεκεμβρίου 1986 σε εφαρμογή του κανονισμού (ΕΟΚ) αριθ. 1650/86 του Συμβουλίου για τις επιστροφές και τις εισφορές που εφαρμόζονται κατά την εξαγωγή ελαιολάδου (2), θα πρέπει να παραταθούν πέραν της 31ης Ιουλίου 1986 και μέχρι το τέλος του τρέχοντος έτους τα μέτρα που προβλέπονται στο άρθρο 4 παράγραφος 2 του κανονισμού (ΕΟΚ) αριθ. 583/86 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2214/86 (4)·
ότι η Επιτροπή Διαχείρισης Λιπαρών Ουσιών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στην παράγραφο 2 του άρθρου 4 του κανονισμού (ΕΟΚ) αριθ. 583/86, η ημερομηνία «31 Ιουλίου 1986» αντικαθίσταται από την ημερομηνία «31 Δεκεμβρίου 1986».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Αυγούστου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουλίου 1986.

Labels: 17
6